cyanic-selkie/wikianc huggingface dataset:
საქართველო-ირანის პოლიტიკური, ეკონომიკური და კულტურული ურთიერთობები
აქემენიდები და სამხრეთ კავკასია
ჰეროდოტეს ცნობით, სპარსელთა (აქემენიანთა) ძალაუფლება კავკასიონის მთებამდე ვრცელდებოდა და სამხრეთი კავკასია ნაწილობრივ მაინც უშუალოდ შედიოდა XI, XVIII და შესაძლებელია XIX სატრაპიაშიც. ,,კოლხები და მათი მეზობლები“ კი პერიოდულად უგზავნიდნენ ძღვენს ,,დიდ მეფეს“. სამხრეთ კავკასიაში, არქეოლოგიური თვალსაზრისით, სამი ერთმანეთისაგან განსხვავებული რეგიონი გამოიყოფა. ერთი რეგიონია დღევანდელი სომხეთის სამხრეთი ნაწილი. აქ ქ.წ. VI საუკუნეში მისულ სპარსელებს დახვდათ ურარტული ტაძრები და სასახლეები, რომლებიც სპარსელებმა გადააკეთეს და გამოიყენეს. ეს ტერიტორია შედიოდა XVIII სატრაპიაში. მეორე რეგიონია, დღევანდელი აზერბაიჯანი და საქართველოს უკიდურესი აღმოსავლეთი ნაწილი - კახეთი. აქ არქეოლოგიური გათხრებით გამოვლენილია ქ.წ. V საუკუნის პირველ ნახევარში სპარსეთის დედაქალაქში განსწავლული არქიტექტორების მიერ აგებული სასახლეები სვეტების ზარისებრი ბაზისებით, რომლებიც ტიპურია აქემენიანთა სპარსეთისათვის. სარი-თეფეს და გუმბათის სასახლეები სპარსული ადმინისტრაციის რეზიდენციები უნდა ყოფილიყო, გარაჯამირლიში კი, როგორც ჩანს, იჯდა XI სატრაპიის - კასპიანას სატრაპი. მესამე რეგიონი მოიცავს დღევანდელ საქართველოს (კახეთის გამოკლებით) და ჩრდილოეთ სომხეთს (ლორეს). როგორც ჩანს, სწორედ აქ სახლობდნენ ,,კოლხები და მათი მეზობლები“. სამხრეთ კავკასიის მხოლოდ ამ რეგიონში, სხვა რეგიონისაგან განსხვავებით, აქემენიდურ ხანაში (ქ.წ. VI-IV სს.) იჭრება და მიმოიქცევა მონეტა, რაც სახელმწიფოებრიობის არსებითი ნიშანია. ამ რეგიონში გათხრილი და შესწავლილია აქემენიდური და პოსტ-აქემენიდური ხანის ადგილობრივ დიდებულთა მდიდრული სამარხები. ამ სამარხებში, ნატიფი ხელობის ოქროსა და ვერცხლის სამკაულების გარდა, დიდი რაოდენობით აღმოჩენილია სპარსულ-აქემენიდური იმპორტი (ოქროს, ვერცხლის და მინის ჭურჭელი და სამკაული), მათ შორის ისეთი ნივთებიც, რომლებიც საქართველოში დიპლომატიური საჩუქრების სახით შეიძლებოდა მოხვედრილიყო. უმაღლეს ხელისუფლებასთან გაგზავნილ ძღვენს აუცილებლად მოსდევს საპასუხო საჩუქარი - ეს დიპლომატიის კანონია. დამპყრობელ და დაპყრობილ ქვეყნებს შორის ამგვარი ურთიერთობა არ შეიძლება არსებობდეს, ამიტომ არ ჩანს სამხრეთ კავკასიის ორ დანარჩენ რეგიონში არც მდიდრული სამარხები, არც მონეტა და არც ასეთი რაოდენობის სპარსულ-აქემენიდური იმპორტი. კოლხეთის სამეფომ კი დამოუკიდებლობა შეინარჩუნა იმის ფასად, რომ იცავდა და აკონტროლებდა კავკასიონის უღელტეხილებს. როგორც ჩანს, სპარსეთის ხელისუფლებას ეს უფრო იაფი უჯდებოდა.
ლიტერატურა
კატეგორია:საქართველოს დიპლომატიური ურთიერთობები კატეგორია:ირანის დიპლომატიური ურთიერთობები
დიდი ბრიტანეთის ჩემპიონატი სნუკერში 1997
დიდი ბრიტანეთის ჩემპიონატი სნუკერში 1997 (1997 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1997 წლის 12 ნოემბრიდან 30 ნოემბრამდე ინგლისში, პრესტონში. ტურნირის გამარჯვებული გახდა რონი ო’სალივანი, რომელმაც ფინალში სტივენ ჰენდრი დაამარცხა ანგარიშით 10:6.
ზემო ყანდაურის ყველაწმინდის ეკლესია
ზემო ყანდაურის ყველაწმინდის ეკლესია — არქიტექტურული ძეგლი საგარეჯოს მუნიციპალიტეტის სოფელ ზემო ყანდაურის ჩრდილო-დასავლეთით. ძეგლი განეკუთვნება XIX საუკუნეს.
კლეომენე III
კლეომენე III — სპარტის მეფე. კლეომენე III სამეფო ტახტზე ლეონიდას II-ის შემდეგ ავიდა, მისი მმართველობა დაიწყო ძვ. წ. 235 წელს და დასრულდა ძვ. წ. 222 წელს. კლეომენე III-ის შემდეგ კი სამეფო ტახტზე აგესიპოლის III ავიდა.
დიდი ბრიტანეთის ჩემპიონატი სნუკერში 1997
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1997 წელი სნუკერში
კლეომენე III
რესურსები ინტერნეტში
კატეგორია:სპარტის მეფეები
ზემო ყანდაურის ყველაწმინდის ეკლესია
ძეგლი ძლიერადაა დაზიანებული, სრულიადაა განადგურებული ეკლესიის სამხრეთ კედელი, ხოლო დასავლეთ და აღმოსავლეთ კედლები მხოლოდ 1.8-2 მეტრის სიმაღლემდეა შემორჩენილი, ეკლესიის შიდა სივრცეში ამოსულია მოზრდილი ხე.
კონდადუ (პერნამბუკუ)
კონდადუ (Condado) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 129 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
2010 წლის მონაცემებით, მოსახლეობა 24 282 ადამიანს შეადგენდა, მოსახლეობის სიმჭიდროვე 270.87 კმ²-ზე. ფართობი 89 645 კმ²-ია.
რესურსები ინტერნეტში
კატეგორია:პერნამბუკუს შტატის მუნიციპალიტეტები
გრიბოვკა (უფის რაიონი)
გრიბოვკა (Грибовка; Грибовка) — სოფელი რუსეთში, ბაშკირეთში, უფის რაიონში. მიეკუთვნება კირილოვის სოფსაბჭოს. რაიონულ ცენტრ უფიდან განლაგებულია 46 კილომეტრში, ხოლო სოფსაბჭოს ცენტრ კირილოვოდან 1 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 316 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:უფის რაიონის სოფლები
გორანის ამაღლების ეკლესია
გორანის ამაღლების ეკლესია — არქიტექტურული ძეგლი საგარეჯოს მუნიციპალიტეტის სოფელ გორანის მიდამოებში, დიდ ვაკეებად წოდებულ ადგილში. განეკუთვნება შუა საუკუნეებს.
ეკლესია თითქმის მთლიანადაა დანგრეული. შემორჩენილია: სამხრეთ კედელი, აფსიდის სამხრეთ გვერდი და დასავლეთ კედლის სამხრეთ ნაწილი. კედლები ნაგებია ნატეხი ქვითა და რიყის ქვით - კირის დუღაბზე. შემორჩენილია წირთხლების მიხედვით. შესასვლელი სამხრეთიდან ყოფილა.
ლიტერატურა
კატეგორია:საგარეჯოს მუნიციპალიტეტის ტაძრები
წმინდა მარტინ დე მონდონედოს ბაზილიკა
მინი|წმინდა მარტინ დე მონდონედოს ბაზილიკა, [[გალისია.]] წმინდა მარტინ დე მონდონედოს ბაზილიკა — IX-XII საუკუნეების ეკლესია ფოსის მუნიციპალიტეტში, გალისია (ესპანეთი). ის მიიჩნევა ესპანეთის უძველეს საკათედრო ტაძრად. XIX საუკუნეში წარმოადგენდა ეპისკოპოსის რეზიდენციას. დღევანდელი რომანული არქიტექტურის ეკლესია მიეკუთვნება გვიანდელ XI საუკუნეს.
რესურსები ინტერნეტში
კატეგორია:ესპანეთის ეკლესიები
ელენე ყიფშიძე
ელენე ყიფშიძე (დ. 5 თებერვალი, 1925, თბილისი, საქართველოს სსრ, სსრკ — გ. 1 აგვისტო, 2004) — ქართველი მსახიობი. საქართველოს სახალხო არტისტი (1973), ღირსების ორდენის კავალერი (1999).
ბიოგრაფია
1948 წელს დაამთავრა შოთა რუსთაველის სახელობის სახელმწიფო თეატრალური ინსტიტუტი.
1948 წლიდან იყო კოტე მარჯანიშვილის სახელობის სახელმწიფო თეატრის მსახიობი. ქმნიდა ჰეროიკულ დრამატულ და კომედიურ სახეებს, რომლებიც გამსჭვალული იყო დიდი შინაგანი სითბოთი, ადამიანურობით, გულწრფელობით, უშუალობით, მგზნებარე ტემპერამენტით, გამოირჩევა მუსიკალობითა და დიდი სცენური მომხიბვლელობით. მის მიერ შესრულებული როლებიდან აღსანიშნავია: ნუცკია (მ. მრევლიშვილის „ხარატაანთ კერა“), ლილი (ვ. გაბესკირიას „გაზაფხულის დილა“), ვიოლა (უ. შექსპირის „მეთორმეტე ღამე“), მაია (ვ. კანდელაკის „მაია წყნეთელი“), სონა, კეკელა („ძველი ვოდევილები“), ფოფია (კ. ბუაჩიძის „ეზოში ავი ძაღლია“), მაგდა (ო. ჩხეიძის „ვისია ვისი?!“), მარგო (ლ. როსებას „პრემიერა“) და სხვ. გადაღებულია ფილმებში: „ჩარი რამა“, „თოჯინები იცინიან“, „ბოდიში, თქვენ გელით სიკვდილი“, „ასი გრამი გამბედაობისათვის“ და სხვ. მონაწილეობდა რადიო და ტელეგადაცემებში. მიღებული აქვს სახელმწიფო ჯილდოები.
გარდაიცვალა 2004 წელს 79 წლის ასაკში. დაკრძალულია დიდუბის პანთეონში.
რესურსები ინტერნეტში
კატეგორია:დაბადებული 5 თებერვალი კატეგორია:დაბადებული 1925 კატეგორია:გარდაცვლილი 1 აგვისტო კატეგორია:გარდაცვლილი 2004 კატეგორია:ქართველი მსახიობები კატეგორია:საქართველოს სსრ-ის სახალხო არტისტები კატეგორია:საქართველოს ღირსების ორდენის კავალრები კატეგორია:თბილისში დაბადებულები ე
ოქროს გლობუსის მე-5 დაჯილდოება
ოქროს გლობუსის მე-4 დაჯილდოება გაიმართა 1948 წლის 10 მარტს. მონაწილეობა მიიღო 1948 წლის ფილმებმა.
რესურსები ინტერნეტში
კატეგორია:ოქროს გლობუსი
ლიბანის ეკონომიკა
ლიბანის ეკონომიკა წარმოადგენს საბაზრო ეკონომიკას, კერძო სექტორს, რომელიც აკმაყოფილებს მთლიანი მოთხოვნილების 75% და საბანკო სექტორს, რომელიც მხარს უჭერს ამ მოთხოვნილებას. საერთაშორისო სავალუტო ფონდი ლიბანის მშპ-ს ზრდას 7%-ით ელოდა 2010-2011 წლებში. 2009 წელს ეს რიცხვი 9%, ხოლო 2008 წელს 8,5% წარმოადგენდა. ერთ სულ მოსახლეზე მშპ-ს რაოდენობით ლიბანი 54 ადგილზეა.
ქვეყანაში ძირითად ინდუსტრიულ დარგებს წარმოადგენს: ლითონის დამუშავება და ლითონის პროდუქციის შექმნა, სოფლის მეურნეობა, საბანკო საქმე, ქიმიური მრეწველობა და სატრანსპორტო ტექნიკის შექმნა. ლიბანში არის თავისუფალი ბაზრის კომერციული ტრადიციები. ლიბანის ეკონომიკა სერვისებზეა ორიენტირებულია; ძირითადი სექტორები კი ბანკი და ტურიზმია. იქ სავალუტო ოპერაციების ან კაპიტალის გადაადგილების შეზღუდვა არ არსებობს.
შრომითი ანაზღაურება
2011 წლის 15 ოქტომბრის პროფკავშირული გაერთიანებების გაფიცვების შემდეგ ანაზღაურების მინიმუმი 40%-ით გაიზარდა. გაფიცვაში მონაწილეობდნენ მასწავლებელთა კავშირის, პროფკავშირების და სხვა გენერალური კავშირების წარმომადგენლები.
რეფორმები
2017 წელს, საარსებო მინიმუმი თვეში 675,000 გირვანქაა, რაც 450 აშშ დოლარს შეადგენს.
სქოლიო
კატეგორია:ლიბანის ეკონომიკა
სეტყვასაწინააღმდეგო სისტემა
thumb|300px|ავტონომიური სეტყვასაწინააღმდეგო საცეცხლე სარაკეტო დანადგარი სდ-26
ქართულ სეტყვასაწინააღმდეგო სისტემაზე მუშაობა სახელმწიფო სამხედრო სამეცნიერო-ტექნიკური ცენტრი „დელტა“-ში 2012 წლიდან დაიწყო. სისტემა მთლიანად სამოქალაქო დანიშნულების პროდუქციას განეკუთვნება, მისი დანიშნულებააა თავდაპირველ ეტაპზე კახეთის რეგიონში არსებული სასოფლო-სამეურნეო სავარგულების დაცვა სეტყვისგან. სისტემის ეფექტურობა 85–95%-ია ია რაც ავტომატიზაციის მაღლი დონით და თანამედროვე ტექნოლოგიების გამოყენებით მიიღწევა. სისტემის ოპერირებას 2018 წლიდან შპს „ბუნებრივ მოვლენებზე აქტიური ზემოქმედების ცენტრი“ ახორციელებს.
ტექნიკური მხარე
სეტყვასაწინააღმდეგო სისტემა წარმოადგენს ერთიან კომპლექსს რომლის შემადგენლობაშიც შედის:
thumb|300px|ავტონომიური სეტყვასაწინააღმდეგო საცეცხლე სარაკეტო დანადგარი სდ-26 thumb|300px|მეტეოროლოგოური რადიოლოკაციური სადგური სიღნაღის რაიონში
ცენტრალური მეტეოროლოგიური რადიოლოკატორი წარმოადგენს ადრეული აღმოჩენის დოპლერულ სარადარო სადგურს, მისი საშუალებით ხდება სეტყვის ღრუბლის ადრეულ ეტაპზე აღმოჩენა, მიღებული ინფორმაცია გადაცემა ცეცხლის მართვის ცენტრს, იქიდან კი ბრძანება გადაეცემა შესაბამის კვადრატში მდგარ ავტონომიური საცეცხლე სარაკეტო დანადგარს, საიდანაც საჭირო მიმართულებით ხდება გარკვეული რაოდენობის რაკეტების გაშვება. ორი ტიპის საცეცხლე დანადგარში 26 ან 56 ერთეული სეტყვასაწინააღმდეგო რაკეტაა მოთავსებული. გასროლამდე რაკეტები სპეციალურ მინაპლასტიკის ჰერმეტულ კონტეინერშია მოთავსებული.
მუშაობის პრინციპი
მთლიანად კახეთის რეგიონში 85 ერთეული სარაკეტო გამშვები დანადგარი და ერთი ერთეული მეტეოროლოგიური რადიოლოკაციური სადგურია განთავსებული. მათი მართვა ცენტრალური მართვის ცენტრიდან დისტანიცურ რეჟიმში ხორციელდება. სარაკეტო გამშვებები განთავსებულია სპეციალურად შემოღობილ ტერიტორიაზე, მისი ელექტროკვება ავტონომიურია და მზის პანელით ხდება. გამშვებ მოწყობილობაზე დაყენებულია 26-56 ერთეული სეტყვის საწინააღმდეგო რაკეტა. სეტყვის საწინააღმდეგო რაკეტა წარმოადგენს 60 მმ-იან უმართავ რეაქტიულ რაკეტას, რომელიც შეიცავს 50-70 გრამ ვერცხლის იოდიდის შემცველ რეაგენტს. რეაგენტი რაკეტის მუშაობის პროცეში იფანტება 2,5-4,5 კმ სიმაღლიდან 30-35 წამის განმავლობაში, რითაც სეტყვასაშიში ატმოსფერულ ნალექზე ზემოქმედებს და ახდენს სეტყვის მარცვლების კრისტალიზაციის ცენტრების რაოდენობაში მნიშვნელოვნად ზრდას, რაც თავის მხრივ არსებული ნალექის მასის გადანაწილებას ახდენს უფრო დიდი რაოდენობის მარცვლებზე. ეს იწვევს მათი ზომაში შემცირებას. შედეგად ნალექის მასა წვიმის ან უწვრილესი სეტყვის მარცვლების სახით ჩამოიცლება.
გამშვები დანადგარის ტექნიკური მონაცემები
რესურსები ინტერნეტში
კატეგორია:საქართველოს საბრძოლო აღჭურვილობა
მაკიის რაიონი
რესურსები ინტერნეტში
კატეგორია:ლორეტოს რეგიონის რაიონები კატეგორია:რეკენის პროვინციის რაიონები
ჯო ჯონსონი
ჯო ჯონსონი (Joe Johnson; დ., ბრედფორდი, ინგლისი) — ინგლისელი ყოგილი პროფესიონალი სნუკერისტი. პროფესიონალი გახდა 1997 წელს; კარიერა დაამთავრა 2004 წელს. 1986 წლის მსოფლიო ჩემპიონი და 1987 წლის მსოფლიო ჩემპიონატის ფინალისტი.
დიდი ბრიტანეთის ჩემპიონატი სნუკერში 1998
დიდი ბრიტანეთის ჩემპიონატი სნუკერში 1998 (1998 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1998 წლის 16 ნოემბრიდან 29 ნოემბრამდე ინგლისში, ბორნმუტში. ტურნირის გამარჯვებული გახდა ჯონ ჰიგინსი, რომელმაც ფინალში მეტიუ სტივენსი დაამარცხა ანგარიშით 10:6.
ჯო ჯონსონი
რესურსები ინტერნეტში
კატეგორია:მსოფლიო ჩემპიონები სნუკერში კატეგორია:სნუკერის კომენტატორები კატეგორია:ინგლისელი სნუკერისტები კატეგორია:დაბადებული 1952 კატეგორია:დაბადებული 29 ივლისი
დიდი ბრიტანეთის ჩემპიონატი სნუკერში 1998
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1998 წელი სნუკერში
ტიმოფეი მოზგოვი
ტიმოფეი პავლეს ძე მოზგოვი (Тимофей Павлович Мозгов; დ. 16 ივლისი, 1986, ლენინგრადი, რუსეთის სფსრ, საბჭოთა კავშირი) — რუსი პროფესიონალური კალათბურთის მოთამაშე. ამჟამად თამაშობს კლუბ ხიმკისთან ერთად VTB გაერთიანებულ ლიგასა და ევროლიგაში. 2016 წელს, მოზგოვი კლივლენდ კავალიერსთან ერთად 2016 წელს NBA-ის ჩემპიონი გახდა; იგი გახდა ერთ-ერთი პირველი რუსი კალათბურთელი (საშა კუნთან ერთად), რომელმაც აღნიშნული ჯილდო მოიპოვა. რუსეთის ეროვნულ საკალათბურთო ნაკრებთან ერთად ზაფხულის ოლიმპიადა 2012-სა და ევრობასკეტ 2011-ში ბრინჯაოს მედლები მოიპოვა.
ევროპული კარიერა
მოზგოვმა პროფესიონალური კარიერა დაიწყო რუსეთის მეორე დონის დივიზიონის კლუბ ლენვო სანქტ-პეტერბურგში (2004-2005 წლების სეზონი). 2006 წელს გადავიდა „ცსკვვს სამარა 2“-ში (სამარას მეორე კლუბში). 2006-2007 წლების სეზონის დაწყებამდე შეუერთდა ხიმკის; აღნიშნულ კლუბში 2010 წლამდე რჩებოდა.
ნიუ-იორკ ნიქსი (2010-2011)
2011 წლის 30 იანვარს, სამი კვირა სათადარიგოთა სკამზე ყოფნის შემდეგ, იგი დეტროიტ პისტონსის წინააღმდეგ გამართულ შეხვედრაში გამოჩნდა. მან კარიერის საუკეთესო მაჩვენებელი 23 ქულა და 14 მოხსნა დააფიქსირა და გუნდს ანგარიშით 124-106 გამარჯვებაში დაეხმარა. მან 40 წუთი ითამაშა; საბოლოო წუთებზე დარბაზი ციტირებდა „მოზგოვ! მოზგოვ!“.
დენვერ ნაგეტსი (2011-2015)
2011 წლის 22 თებერვალს მოზგოვი სამგუნდიანი გაცვლით დენვერ ნაგეტსში მოხვდა; გაცვლაში აგრეთვე ჩაერთო მინესოტა ტიმბერვულვზი; აღნიშნული გაცვლით ნიუ-იორკ ნიქსმა კარმელო ენტონი მიიღო.
2011 წლის NBA-ის ლოკაუტის დროს, ამავე წლის 21 ივლის ხიმკის მეორედ შეუერთდა.
2013 წლის 27 ივლისს მოზგოვი დენვერში დაბრუნდა.
2014 წლის 10 აპრილს გოლდენ-სთეით უარიორსის წინააღმდეგ 100-99 მოგებულ შეხვედრაში ქულებისა და მოხსნების მხრივ კარიერის საუკეთესო მაჩვენებელი დააფიქსირა (23 ქულა და 29 მოხსნა).
კლივლენდ კავალიერსი (2015-2016)
2015 წლის 7 იანვარს ტიმოფეი მოზგოვი 2015 წლის მეორე რაუნდის პიკთან ერთად კლივლენდ კავალიერსში, ორი 2015 წლის დაცული პიკის სანაცვლოდ გაიცვალა (საუბარია ოკლაჰომასა და მემფისის პიკებზე). კარიერულად მოზგოვი 25 ნომრიან მაისურს ატარებდა, თუმცა კავალიერსში ნომრის შეცვალა მოუწია, რადგან აღნიშნული ნომერი ფრენჩაიზს მარკ პრისის გამო ხმარებიდან ჰქონდა ამოღებული. ნაცვლად ოცდაოთხისა, მოზგოვმა მამის კარიერული (საბჭოთა ხელბურთის მოთამაშის) ნომერი, 20 აირჩია. 9 იანვარს შედგა მისი დებიუტი გუნდში; თამაში გოლდენ-სტეიტ უარიორსთან, ანგარიშით 112-94 დამარცხებით დასრულდა; იგი თამაშში სათადარიგოთა სკამიდან ჩაერთო: მოაგროვა 9 ქულა და 8 მოხსნა.
2015 წლის 4 ივნისს იგი გახდა პირველი რუსი მოთამაშე, რომელმაც NBA-ის ფინალებში ითამაშა.
2015 წლის 23 ივნისს კავალიერსმა მოზგოვს კონტრაქტი 2015-16 წლების სეზონისთვის გაუხანგრძლივა. აღნიშნულ სეზონში მოზგოვს სათამაშო როლი შეუმცირდა; კავალიერსმა წლის ბოლოს ფინალებამდე მიაღწია. ამ წლის ფინალებში მათ მოქმედი ჩემპუონი გოლდე-სტეიტ უორიორსი დაამარცხეს NBA-ის დამარჯვებულები გახდნენ. მოზგოვი და თამაგუნდელი საშა კაუნი გახდნენ პირველი რუსი მოთამაშეები, რომლებმაც აღნიშნული ჯილდო მოიპოვეს.
საერთაშორისო კარიერა
ტიმოფეი მოზგოვი იყო რუსეთის ეროვნული საკალათბურთი ნაკრების წევრი. იგი ნაკრებთან ერთად თამაშობდა ევრობასკეტ 2009-ში, ევრობასკეტ 2011-ში და ზაფხულის ოლიმპიადა 2012-ში; ევრობასკეტ 2011 და ზაფხულის ოლიმპიური თამაშიები მან ბრინჯაოს მედლებით დაასრულა.
აბდ ალ-ქარიმი
ბიოგრაფია
მიიღო საღვთისმეტყველო განათლება. მსახურობდა ქ. მელილაში მასწავლებლად. შემდეგ ეჭირა ყადისა და უზენაესი ყადის თანამდებობა. 1915 წლიდან ესპანელი კონოლიზატორების წინააღმდეგ ბრძოლისაკენ მოწოდებისათვის 11 თვე პატიმრობაში იყო. 1921 წელს სათავეში ჩაუდგა რიფების ეროვნულ-განმატავისუფლებელ ბრძოლას ჯერ ესპანელ, ხოლო შემდეგ ფრანგ კოლონიზატორთა წინააღმდეგ. 1921 წელს გამოაცხადეს რიფის რესპუბლიკის პრეზიდენტად (ამირად). 1926 წელს ტყვედ იგდეს ფრანგებმა და გადაასახლეს კუნძულ რეიუნიოზე. 1947 წელს საფრანგეთში დასახლების ნება დართეს იმ პირობით, რომ თავს დაანებებდა პოლიტიკურ მოღვაწეობას, მაგრამ საფრანგეთისაკენ გემით მიმავალი პორტ-საიდიდან გაიქცა და დასახლდა კაიროში. 1948-1956 წლებში აქ სათავეში ჩაუდგა არაბული მაღრიბის განთავისუფლების კომიტეტს, მოითხოვდა ჩრდილოეთ აფრიკის ქვეყნების დამოუკიდებლობას.
ლიტერატურა
კატეგორია:დაბადებული 1882 კატეგორია:გარდაცვლილი 7 თებერვალი კატეგორია:გარდაცვლილი 1963 კატეგორია:მაროკოს პოლიტიკოსები
ახალი ქსელები
ახალი ქსელები — სატელეკომუნიკაციო პროვაიდერი კომპანია საქართველოში.
შპს „ახალი ქსელები“ წარმოადგენს ელექტრონული საკომუნიკაციო ქსელის კერძო ოპერატორს საქართველოში. იგი თანამშრომლობს მსოფლიოს სხვადასხვა ქვეყნის წამყვან სატელეკომუნიკაციო კომპანიებთან. კომპანია დაარსდა 1996 წლის 2 აგვისტოს. ეს იყო ახალი სიტყვა ელექტრონული კომუნიკაციების განვითარებისა და მოდერნიზაციის საქმეში. მისი ძირითადი პრიორიტეტია მომხმარებელს მიაწოდოს კავშირის მაღალი ხარისხი და მომსახურების ფართო სპექტრი.
შპს „ახალი ქსელები“ აბონენტებს სთავაზობს სატელეფონო და ინტერნეტ-მომსახურებებს. ახალი ქსელების მისიაა ხარისხიანი სატელეფონო და ინტერნეტ-სერვისების მიწოდება აბონენტებისთვის ხელმისაწვდომ ფასად.
„ახალ ქსელებში“ ხორციელდება კორპორატიული მართვა სამეთვალყურეო საბჭოს და მენეჯმენტის მიერ. კომპანიაში დასაქმებულია 700-ზე მეტი თანამშრომელი.
„ახალი ქსელები“ გაერთიანებულია (T&T) ჯგუფში, სადაც შედის ისეთი კომპანიები, როგორიცაა:
„ახტელი“ არის „ახალი ქსელების“ მიერ დაფუძნებული ერთ–ერთი კომპანია საკომუნიკაციო ქსელების ბაზარზე.
რესურსები ინტერნეტში
კატეგორია:საქართველოს სატელეკომუნიკაციო კომპანიები
ფერეირუსი (პერნამბუკუ)
ფერეირუსი (Ferreiros) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 96 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
2010 წლის მონაცემებით, მოსახლეობა 11 430 ადამიანს შეადგენდა, მოსახლეობის სიმჭიდროვე 128.94 კმ²-ზე. ფართობი 88 645 კმ²-ია.
რესურსები ინტერნეტში
კატეგორია:პერნამბუკუს შტატის მუნიციპალიტეტები
საყარაულოს სამაროვანი
საყარაულოს სამაროვანი — არქეოლოგიური ძეგლი თიანეთის მუნიციპალიტეტის დაბა სიონის ჩრდილოეთით, მდინარე ივრის მარჯვენა ნაპირზე, ნასოფლარ საყარაულოს დასავლეთით. განეკუთვნება ძველი წელთაღრიცხვით X-Vl საუკუნეებს. 1963 წელს, გათხრები ჩაატარა ისტორიის, არქეოლოგიისა და ეთნოგრაფიის ინსტიტუტის ჟალეთის არქეოლოგიურმა ექსპედიციამ (ხელმძღვანელი დ. მუსხელიშვილი). გათხრილია 10 ქვაყრილიანი ორმოსამარხი, რომლებიც სტრატიგრაფიულ ჭრილში ორ იარუსადაა განლაგებული. სამარხებსა და კულტურულ ფენაში მოპოვებული ნივთების მიხედვით ირკვევა, რომ სამაროვანი ფარავს ადრინდელი ბრინჯაოს ხანის ნამოსახლარს, რომელიც მიწის ზედაპირიდან 2-2,5 მეტრის სიღრმეზეა. სამარხეული მასალის (ბრინჯაოს სამაჯურები, საწვივე რგოლები, რკინის შუბისპირი, ლეგა ჭურჭელი და სხვა) მიხედვით, სამაროვნის ქვედა იარუსი განეკუთვნება ძველი წელთაღრიცხვით X-Vlll საუკუნეებს. ზედა იარუსის სამარხები კი - ძველი წელთაღრიცხვით Vll-Vl საუკუნეებს. სიონის წყალსაცავის მაქსიმალური შევსებისას სამაროვანი წყლით იფარება. არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ციკლოპენტანი
მინი|ციკლოპენტანი ციკლოპენტანი პენტამეთილენი — აციკლური რიგის ნაჯერი ნახშირწყალბადი. ზოგადი ფორმულაა C5H10. ციკლოალკანების ერთ-ერთი თვალსაჩინო წარმომადგენელი.
მიღება
იღებენ ციკლოპენტადიენის ჰიდრირებით.
ლიტერატურა
კატეგორია:ალკანები კატეგორია:ციკლოალკანები კატეგორია:ნახშირწყალბადები კატეგორია:ორგანული ქიმია
Atari, Inc.
Atari, Inc. — ამერიკული ვიდეო თამაშებისა და სახლის კომპიუტერების დეველოპერი კომპანია, რომელიც დაარსებული იქნა 1972 წელს ნოლან ბუშნელისა და ტედ დებნის მიერ. Atari, Inc ითვლება არკადული თამაშების ერთ-ერთ დამაარსებლად.
კომპანია ყველაზე მეტად ცნობილი არის არკადული აპარატის Pong-ისა და ვიდეო თამაშების კონსოლების Atari 2600-სა და Atari 5200-ის შექმნით. Atari, Inc დაიხურა 1984 წელს 1983 წლის ვიდეო თამაშების კრიზისის შედეგად.
სქოლიო
კატეგორია:Atari კატეგორია:კომპიუტერული კომპანიები დაარსებული 1972 წელს კატეგორია:აშშ-ის გაუქმებული კომპანიები კატეგორია:გაუქმებული ვიდეო თამაშების კომპანიები კატეგორია:ვიდეო თამაშების კომპანიები ამერიკის შეერთებულ შტატებში კატეგორია:ვიდეო თამაშების მწარმოებელი კომპანიები კატეგორია:ვიდეო თამაშების გამომცემელი კომპანიები კატეგორია:კომპიუტერული კომპანიები გაუქმებული 1984 წელს კატეგორია:Pinball-ის მწარმოებლები
დებოვკა
დებოვკა (Дебовка; Дебовка) — სოფელი რუსეთში, ბაშკირეთში, უფის რაიონში. მიეკუთვნება ტაპტიკოვის სოფსაბჭოს. რაიონულ ცენტრ უფიდან განლაგებულია 30 კილომეტრში, ხოლო უახლოეს რკინიგზის სადგურ იუმატოვოდან 15 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 49 ადამიანი.
სქოლიო
კატეგორია:უფის რაიონის სოფლები
გაბმულის წმინდა გიორგის ეკლესია
გაბმულის წმინდა გიორგის ეკლესია — არქიტექტურული ძეგლი საგარეჯოს მუნიციპალიტეტის სოფელ გორანის მიდამოებში, დაახლოებით 3 კილომეტრზე, ტყეში. განეკუთვნება VII-X საუკუნეებს.
ეკლესია დარბაზულია, თანადროული მინაშენით სამხრეთიდან. ნაგებია რიყისა და ნატეხი ქვით. მთლიანადაა დანგრეული. შემორჩენილი კედლები გარედან მიწითაა დაფარული და მხოლოდ ალაგ-ალაგ ჩანს. შიგნით კედლებიდან შედარებით უკეთ ჩანს ჩრდილოეთ კედლის ფრაგმენტი. აღმოსავლეთით იკითხება აფსიდის მოხაზულობა.
მინაშენი მიწითაა ამოვსებული. მოჩანს მხოლოდ დასავლეთ კედლის ნანგრევი. ეკლესიის გარშემო, დიდ ფართობზე, ქვებია მიმოფანტული. მათ შორის, აქა-იქ შირიმის ქვებიცაა.
ეკლესიას გარს ევლებოდა გალავანი (შემორჩენილია ფრაგმენტები), რომელსაც შესასვლელი ჩრდილოეთით ჰქონია.
ლიტერატურა
კატეგორია:საგარეჯოს მუნიციპალიტეტის ტაძრები
ჯოზეფ დოლტონ ჰუკერი
მინიატიურა|ჯოზეფ დოლტონ ჰუკერი ჯოზეფ დოლტონ ჰუკერი (დ. 30 ივნისი, 1817, ჰეილზუორთი — გ. 10 დეკემბერი, 1911, სანინგდეილი) — ინგლისელი ბოტანიკოსი, პეტერბურგის მეცნიერებათა აკადემიის წევრ-კორესპონდენტი (1858), უილიამ ჯექსონ ჰუკერის შვილი.
1839-1943 წლებში მონაწილეობდა ანტარქტიკის ექსპედიციაში (ავსტრალია, ახალი ზელანდია, კერგელენი, ცეცხლოვანი მიწა, ფოლკლენდის კუნძულები). 1847–1851 წლებში შეისწავლა ჩრდილოეთ ინდოეთისა და ნეპალის ფლორა. 1865-1885 წლებში კიუს ბოტანიკის ბაღის დირექტორი, 1873-1878 წლებში ლონდონის სამეფო საზოგადოების პრეზიდენტი, დარვინის იდეების მიმდევარი. მცენარეთა გვარების (Genera plantarum) მიმოხილვის ავტორი (ჯ. ბანტამთან ერთად). 1893 წელს ჰუკერმა შექმნა თესლოვანი მცენარეების ყველა აღწერილი სახეობის საძიებელი („Index kewensis“).
ლიტერატურა
კატეგორია:ინგლისელი ბოტანიკოსები კატეგორია:დაბადებული 30 ივნისი კატეგორია:დაბადებული 1817 კატეგორია:გარდაცვლილი  10 დეკემბერი კატეგორია:გარდაცვლილი 1911
მოსკოვის წმინდა გიორგის ტაძარი (სტარი-ლუჩნიკი)
მოსკოვის წმინდა გიორგის ტაძარი (Храм Великомученика Георгия Победоносца) — მართლმადიდებლური ტაძარი მოსკოვში. ტაძარი დაარსებულია XV საუკუნეში. მდებარეობს მოსკოვის ცენტრალური ადმინისტრაციული ოლქის ბასმანის რაიონში.
მთავარი საკურთხეველი ნაკურთხია ღვთისმშობლის ხარების სახელზე, ხოლო ეგვტერები წმინდა გიორგის, თეოდორა სიკეოტისა და ნილ სტოლებენსკის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ტაძარმა და ლუჩნიკების შესახვევმა თავისი სახელწოდება მიიღო ადგილიდან, სადაც ცხოვრობდა ხელოსანი, რომელიც ამზადებდა მშვილდებს. ამ ადგილზე წმინდა გიორგის სახელობის ეკლესიის გაჩენა დაკავშირებულია შორიახლოს განთავსებულ ე. წ. „ძროხის მოედანთან“, სადაც ვაჭრობდნენ შინაური პირუტყვით ადგილობრივი ვაჭრები, რომლებიც თავიანთ მფარველად თვლიდნენ წმინდა გიორგის.
პირველი წერილობითი წყარო, რომელშიც მოიხსენიება ხის ეკლესია ძროხის მოედანზე, განეკუთვნება 1460-იან წლებს. მას შემდეგ, რაც სავაჭრო მოედანი გადაიტანეს ცენტრიდან შორს, ეკლესიის ადგილს უწოდეს „ძველი ძროხის მოედანი“. XVII საუკუნიდან ეკლესია უკვე მოიხსენიება, როგორც ქვისაგან აგებული.
ამჟამად არსებული ტაძარი აგებულია ვაჭარ გ. ნ. ომანოვის ფინანსური მხარდაჭერით 1692-1694 წლებში. ეკლესია შედგება ორიარუსიანი კვადრატული ნეგებობისაგან, რომელსაც ამშვენებს ხუთი გუმბათი, სატრაპეზო და ორიარუსიანი სამრეკლო. სამრეკლოს მეორე იარუსი რვაკუთხაა და თაღებით გახსნილია რვა მხარეს, მსგავსი არქიტექტურული სტილი მოსკოვისათვის იშვიათია. ეკლესიას გარს ეკრა სასეირნო სართული, რომელიც სავარაუდოდ მოშალეს 1848 და 1862 წლებს შორის (ამჟამად შემონახულია თეთრი ქვის კიბე, რომელიც ადიოდა სასეირნო სართულზე სამრეკლოდან). ამავე წლებში გალერეის ადგილზე ააშენეს ნილ სტოლობენისა და თეოდორ სიკეოტის სახელზე ნაკურთხი ეგვტერები. ასვე გადააკეთეს ტაძრის აფსიდი.
ეკლესია საბჭოთა ხელისუფლებამ დახურა 1932 წელს, მოხსნეს ჯვარი, მანგრიეს გუმბათები, გუმბათის ყელი და სამრეკლო. ტაძრის შენობაში განათავსეს შინაგან საქმეთა სახალხო კომისარიატის საერთო საცხოვრებელი. ტაძარი რუსეთის მართლმადიდებელ ეკლესიას დაუბრუნდა 1994 წელს.
ლიტერატურა
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
უილიამ ჯექსონ ჰუკერი
მინიატიურა|უილიამ ჯექსონ ჰუკერი უილიამ ჯექსონ ჰუკერი (დ. 6 ივლისი, 1785, ნორიჯი — გ. 12 აგვისტო, 1865, ლონდონი) — ინგლისელი ბოტანიკოსი. ჯოზეფ დოლტონ ჰუკერის მამა.
გლაზგოს უნივერსიტეტის პროფესორი (1820 წლიდან). 1841–1865 წლებში კიუს ბოტანიკური ბაღის დირექტორი. მის სახელთანაა დაკავშირებული ამ ბაღის გადაქცევა მსოფლიოს ფლორის შემსწავლელ უდიდეს ბოტანიკურ ცენტრად. ჰუკერი თავისი დროის უდიდესი სისტემატიკოსია. გამოაქვეყნა მრავალრიცხოვანი შრომა ინგლისის, ამერიკის და აფრიკის ფლორის შესახებ, მონოგრაფია გვიმრანაირებზე. დააარსა მრავალი ჟურნალი და სერია, მათ შორის „Icones plantarum“ (1836).
ლიტერატურა
კატეგორია:ინგლისელი ბოტანიკოსები კატეგორია:დაბადებული 6 ივლისი კატეგორია:დაბადებული 1785 კატეგორია:გარდაცვლილი 12 აგვისტო კატეგორია:გარდაცვლილი 1865
დიდი ბრიტანეთის ჩემპიონატი სნუკერში 1999
დიდი ბრიტანეთის ჩემპიონატი სნუკერში 1999 (1999 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1999 წლის 13 ნოემბრიდან 28 ნოემბრამდე ინგლისში, ბორნმუტში. ტურნირის გამარჯვებული გახდა მარკ უილიამსი, რომელმაც ფინალში მეტიუ სტივენსი დაამარცხა ანგარიშით 10:8.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1999 წელი სნუკერში
აბდ ალ-ჰამიდ მომანდი
აბდ ალ-ჰამიდ მომანდი (عبدالحميد ماشوخېل; დ. 1660 — გ. 1732) — ავღანელი პოეტი მომანდის ტომისა. წერდა პუშტუ ენაზე. სტილის სინატიფის გამო „დიდოსტატს“ უწოდებდნენ. ლირიკულ ლექსთა კრებულში „მარგალიტი და მარჯანი“ ადიდებს სილამაზეს, როგორც სამყაროს საძირკველს. განიცდიდა სუფიური პოეზიის გავლენას, სპარსულიდან თარგმნა რამდენიმე მისტიკური ხასიათის მესნევი.
ჰუკბალაჰაპი
მინიატიურა|ჰუკბალაჰაპის დროშა ჰუკბალაჰაპი (Hukbong Bayan Laban sa mga Hapon — სახალხო ანტიიაპონური არმია) — სახალხო არმია რომელიც შეიქმნა 1942 წლის 29 მარტს კომპარტიის ხელმძღვანელობით ფილიპინებზე პარტიზანული რაზმების გაერთიანების შედეგად. 1944 წლის დასასრულს ითვლიდა დაახლოებით 10 ათას მეომარს. მოქმედებდა იაპონური ოკუპანტების, ფილიპინელი მემამულე-კოლაბორაციონისტებისა და მარიონეტული რეჟიმის ჟანდარმერიის წინააღმდეგ. 1945 წლის სექტემბერში, II მსოფლიო ომში (1939-1945) იაპონიის კაპიტულაციის შემდეგ ჰუკბალაჰაპი დაიშალა. მისმა მებრძოლებმა შექმნეს ჰუკბალაჰაპის ვეტერანტა ლიგა, რომელიც მოითხოვდა დემოკრატიულ-აგრარული რეფორმების გატარებას. მთავრობასთან ჰუკბალაჰაპის ხელმძღვანელობის მოლაპარაკებები (1946-1947) საკამათი საკითხების მშვიდობიანი მოწესრიგების თაობაზე უშედეგოდ დამთავრდა. კომპარტია სათავეში ჩაუდგა შეიარაღებულ ბრძოლას მთავრობის წინააღმდეგ. ჰუკბალაჰაპი გარდაიქმნა და ქვეყნის განთავისუფლების არმია (ქგა) ეწოდა. 1952 წლის დასასრულს ქგა-ს ძირითადი ძალები მთავრობის ჯარებმა გაანადგურეს.
ლიტერატურა
კატეგორია:პოლიტიკური პარტია კატეგორია:ფილიპინების ისტორია კატეგორია:მემარცხენე რადიკალური ორგანიზაციები კატეგორია:პარტიზანური მოძრაობები
უკუღმართის ეკლესია
უკუღმართის ეკლესია — არქეოლოგიური, არქიტექტურული ძეგლი თიანეთის მუნიციპალიტეტის დაბა სიონის ჩრდილოეთით, ნასოფლარ უკუღმართის აღმოსავლეთით, 0,5 კილომეტრზე. განეკუთვნება გვიანდელ შუა საუკუნეებს. ამჟამად დაფარულია წყლით. დარბაზული ეკლესია (6,4x4,3 მეტრი) ნაგები იყო შირიმის ნათალი ქვითა და კირის დუღაბით (კედლები შემორჩენილი იყო 1,2-1,5 მეტრის სიმაღლეზე). ერთადერთი შესასვლელი ეკლესიას სამხრეთ კედელში ჰქონდა მოწყობილი. ნახევარწრიული აფსიდის ღერძზე შემორჩენილი იყო სარკმლის ძირი. 1964 წელს, ისტორიის, არქეოლოგიისა და ეთნოგრაფიის ინსტიტუტის ჟალეთის არქეოლოგიურმა ექსპედიციამ (ხელმძღვანელი დ. მუსხელიშვილი) ნასოფლარზე ჩაატარა მცირე გათხრები. ნანგრევთა შორის საყურადღებო იყო საცხოვრებელ კომპლექსში მოზრდილი თახჩებიანი დარბაზით, რომელსაც შემოვლებული ჰქონია გალავანი.
ლიტერატურა
კატეგორია:თიანეთის მუნიციპალიტეტის ტაძრები
აგრიპა მენენიუს ლანატუსი
აგრიპა მენენიუს ლანატუსი, ზოგჯერ მენენიუს აგრიპა (ლათ. Agrippa Menenius Lanatus) — რომაელი პოლიტიკოსი. ძვ. წ. 503 წელს აგრიპა რომის რესპუბლიკის კონსულად აირჩიეს, მისი თანაკონსული იყო ტიტუს მენენიუს ლანატუსი. კონსულობის პერიოდში მან და მისმა თანაკონსულმა საბინებთან ბრძოლაში გაიმარჯვეს და ტრიუმფით დაჯილდოვდნენ. ისტორიკოს ტიტუს ლივიუსის ჩანაწერების მიხედვით, ამავე წელს, რომის კოლონიური ლათინური ქალაქები პომეცია და კორა აჯანყდნენ, ლივიუსის მიხედვით აჯანყების დროს აგრიპა მენენიუსი მეთაურობდა რომაელთა ჯარს ქალაქ პომეციის აჯანყებულთა წინააღმდეგ.
სქოლიო
კატეგორია:რომის რესპუბლიკის კონსულები კატეგორია:მენენიუსები კატეგორია:გარდაცვლილი ძვ. წ. 493 კატეგორია:ძვ. წ. VI საუკუნის რომაელები კატეგორია:ძვ. წ. V საუკუნის რომაელები
იღნეადის ჭალის ტყეების ეროვნული პარკი
იღნეადის ჭალის ტყეების ეროვნული პარკი (İğneada Longoz Ormanları Milli Parkı) — 2007 წლის 13 ნოემბერს დაარსებული ეროვნული პარკი, რომელიც მდებარეობს მარმარილოს რეგიონის ქირქლარელის პროვინციაში, თურქეთი.
ეროვნული პარკის ფართობია – 3155 ჰა და მდებარეობს ქალაქ იღნეადასთან, თურქეთ-ბულგარეთის საზღვარზე, 25 კმ დაშორებულია დემირქოის რაიონს, ქირქლარელის პროვინცია.
დაცული ტერიტორია ადმინისტრირდება გარემოს დაცვისა და ეროვნული პარკების გენერალური დირექტორატი მიერ (Doğa Koruma ve Milli Parklar Genel Müdürlüğü), რომელიც თურქეთის სატყეო და წყლის საქმეთა სამინისტროს დაექვემდებარება.
10 კმ-ს ხანგრძლივობის დიუნები მცენარეთა სახეობებთან ერთად, უნიკალურია დასავლეთ შავი ზღვის რეგიონისთვის და ატარებს დიდ მნიშვნელობას. დიუნის ფლორის მონაკვეთი, რომელიც განლაგებულია ტბებს, ჭაობებს და ზღვის შორის, დაცულია საერთაშორისო ხელშეკრულებით. ეროვნული პარკი ასევე ჰაბიტატის ჭაობების და არამარადმწვანე შერეული ხეების არსებობის არეალია. ვაზის ჯიშები ტყის ყველაზე მკაფიო მცენარეებია. ეროვნული პარკის ტყეში არსებული ხეების სახეობებია: ევროპული ნაცარი (Fraxinus excelsior), მუხა (Quercus), მურყანი (Alnus), წიფელი (Fagaceae) და ნეკერჩხლი (Aceraceae).
ეროვნული პარკის თევზის სახეობებია: კალმახი (Oncorhynchus), ცქიმურასებრნი (Osmerus), კეფალისებრნი (Mugilidae).
ფრინველებია: თეთრკუდა არწივი (Haliaeetus albicilla), ევროპული მწვანე კოდალა (Picus viridis), ბუსნაირნი (Strigiformes), რუხი ყანჩა (Ardea cinerea), ევროპული გუგული (Cuculus canorus), ალკუნისებრნი (Coraciiformes), შავი ყარყატი (Ciconia nigra) და ოფოფი (Upupa epops).
ძუძუმწოვრებია: ტყის კატა (Felis silvestris), გარეული ღორი (Sus scrofa), კურდღელი (Lepus), ტყის კვერნა (Martes Martes), მაჩვი (Meles meles), მგელი (Canis lupus), ირმისებრნი (Cervidae), მელა (Vulpes vulpes), წავი (lutra lutra), ყვითელი თაგვი (Apodemus flavicollis), სინდიოფალა (Mustela) და მრავალფეროვანი მყრალა (Mephitis Mephitis).
ქვეწარმავლები: კუ (Testudo hermanni), ტრიტონი (Triturus karelinii), ხვლიკისნაირნი (Lacertilia), ვერხვი (Vipera Aspis), წყლის გველი (Acrochordidae).
სქოლიო
კატეგორია:თურქეთის ეროვნული პარკები
მზარეულები (ტელესერიალი)
„მზარეულები“ — ქართული კომედიური ჟანრის სერიალი, რომელიც სტუდია Stanly-იმ გადაიღო GDS-ის დაკვეთით 2015 წელს. სერიალი არის რუსული კომედიის „სამზარეულოს“ რიმეიკი. სერიალის გადაღებები დასრულებულია.
სიუჟეტი
„ლე ფიგაროს“ შეფ-მზარეული გია თვლის, რომ რესტორნის წარმატებისთვის მთავარი კერძის გემოა. მენეჯერი ლიკა თვლის, რომ მთავარია აურა. მეოცნებე ლევან აბშილავა კი თვლის ბუზებს და ოცნებობს მზარეულობაზე, სანამ ერთ უცნაურ ღამეს „ლე ფიგაროს“ მთვრალი მეპატრონე დუტა სხირტლაძე თავისთან სამუშაოდ მიიწვევს.
ჩაისა და სუბტროპიკულ კულტურათა საკავშირო სამეცნიერო-საწარმოო გაერთიანება
ჩაისა და სუბტროპიკულ კულტურათა საკავშირო სამეცნიერო-საწარმოო გაერთიანება დაარსდა 1981 წელს ჩაისა და სუბტროპიკულ კულტურათა საკავშირო სამეცნიერო-კვლევითი ინსტიტუტის (1930) ბაზაზე (ანასეული, მახარაძის (ახლანდელი ოზურგეთის) რაიონი). გაერთიანების სათაო ორგანიზაციაა ინსტიტუტი, რომელშიც ფუნქციონირებს აგროტექნიკური, აგროქიმიული, ნიადაგთმცოდნეობა-მელიორაციის, მექანიზაციის, სელექცია-გენეტიკის, მცენარეთა დაცვის, აგროეკოლოგია-აგრომეტეოროლოგიის, ეკონომიკური სტანდარტიზაციის, ფიზიოლოგია-რადიობიოლოგიის, ბიოქიმიის, პროპაგანდის, სამეცნიერო-ტექნიკური ინფორმაციისა და მეცნიერული მიღწევების წარმოებაში დანერგვის განყოფილებები; აზოტის ტრანსფორმაციისა და ბალანსის, მიკრობიოლოგიის, მცირე მექანიზაციის, კაკლოვანი და სუბტროპიკული ტექნიკური კულტურების სელექციის და ჯიშთშესწავლის, ფიტოპათოლოგია-ვირუსოლოგიის, მცენარეთა ბიოპროდუქტიულობის მოდელირების ლაბორატორიები, სამეცნიერო-ტექნიკური ინფორმაციისა და პატენტთმცოდნეობის სექტორები; ასპირანტურა; სასელექციო ცენტრი (1979 წლიდან). გაერთიანების სისტემაში იყო სოხუმის, ჩაქვის, ფოთის, ზუგდიდის ფილიალები; წყალტუბოს, ქედის, ადიღეს, მახაჩყალის საყრდენი პუნქტები. გაერთიანება უშვებდა მონოგრაფიებს, ჟურნალ „სუბტროპიკულ კულტურებს“ (1939 წლიდან) რუსულ და ქართულ ენებზე.
ლიტერატურა
კატეგორია:სამეცნიერო გაერთიანებები კატეგორია:საწარმოო გაერთიანებები
ემილ აბდერჰალდენი
ემილ აბდერჰალდენი (Emil Abderhalden; დ. 9 მარტი, 1877 — გ. 5 აგვისტო, 1950) —  შვეიცარიელი ბიოქომიკოსი და ფიზიოლოგი.
ბიოგრაფია
1904–1945 წლებში მუშაობდა ბერლინსა და ჰალეში, 1946 წლიდან განაგებდა ფიზიოლოგიური ქიმიის კათედრას ცურიხის უნივერსიტეტში. აბდერჰალდენის ნაშრომები ეძღვნება ცილების ბიოლოგიურ როლსა და სტრუქტურის საკითხებს. 1916 წელს, 19 ამინომჟავასაგან მიიღო პოლი. პეპტიდი და ე. ფიშერთან ერთად დაადგინა ხელოვნური პოლიპეპტიდების შენების მსგავსება ბუნებრივ ცილებთან, გამოიკვლია ცხიმების, ვიტამინებისა და ჰორმონების როლი კვების პროცესში, აღმოაჩინა ეგრეთ წოდებული დამცველი ფერმენტები.
დმიტრიევკა (უფის რაიონი)
დმიტრიევკა (Дмитриевка; Дмитриевка) — სოფელი რუსეთში, ბაშკირეთში, უფის რაიონში. დმიტრიევკის სოფსაბჭოს ადმინისტრაციული ცენტრი. რაიონულ ცენტრ უფიდან განლაგებულია 22 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 4351 ადამიანი.
ჰუდსონის სრუტე
მინიატიურა|ჰუდსონის სრუტე ჰუდსონის სრუტე (Hudson Strait, détroit d'Hudson) — სრუტე ლაბრადორის ნახევარკუნძულსა და კუნძულ ბაფინის მიწას შორის. ჰუდსონის ყურეს აკავშირებს ატლანტის ოკეანესთან. სიგრძე დაახლოებით 806 კმ, სიგანე 115-407 კმ. საშუალო სიღრმე 200-600 მ. სამხრეთ-აღმოსავლეთით ფართოვდება და ქმნის უნგავის ყურეს. წელიწადში დაახლოებით 8 თვე ჩახერგილია მოდრეიფე ყინულით, რაც ართულებს ნაოსნობას. 1517 წელს პირველად ინახულა ზღვაოსანმა ს. კაბოტმა. სახელი დარქმეულია ჰენრი ჰუდსონის პატივსაცემად.
ლიტერატურა
კატეგორია:სრუტეები კატეგორია:ჩრდილო ყინულოვანი ოკეანის სრუტეები კატეგორია:კანადის სრუტეები
ჩიტაგონგი
ჩიტაგონგი (চট্টগ্রাম) — საპორტო ქალაქი სამხრეთ ბანგლადეშში. ჩიტაგონგის პროვინციის ადმინისტრაციული ცენტრი. 25 მილიონი მოსახლით მეორე უდიდესი ქალაქი დაკის შემდეგ. ჩიტაგონგი წარმოადგენს ბანგლადეშის ყველაზე დატვირთულ პორტსა და მსხვილ სამრეწველო-ეკონომიკურ ცენტრს. ქალაქში მრავალი მნიშვნელოვანი ობიექტია — აეროპორტი, უნივერსიტეტი, მრავალი მეჩეთი; ასევე ნავთობ გადამამუშავებელი, მძიმე მეტალურგიის და ქიმიური მრეწველობის ობიექტები.
ეტიმოლოგია
ჩიტაგონგის ეტიმოლოგია გაურკვეველია. ერთი განმარტება სახელის წარმომავლობას არაბ მოვაჭრეებს უკავშირებს (شط غنغ, შატ-განგი სადაც შატ ნიშნავს დელტას, ხოლო განგი მოდის განგიდან). ბირმული ტრადიციული გადმოცემის მიხედვით IX საუკუნეში არაკანცების მეფემ დაიპყრო ტერიტორია და ქალაქს უწოდა ციტ-ტა-გუნგი რაც ითარგმნება როგორც: ომის წამოწყება არასწორია. სხვა ლეგენდა სახელის დარქმევას ისლამის გავრცელებას უკავშირებს, როდესაც მუსლიმმა ჩატი (ლამპარი) დადგა მთაზე და იქედან მოუწოდა ხალხს აჯანის-თვის (სალოცავად მისასვლელად). ბენგალურ ენაზე ქალაქს უწოდებენ ჩატგას (চাটগা), რომელიც ჩატგაონის (চাটগাঁও) ცვლილებით არის წარმოქმნილი ჩატის სოფელს აღნიშნავს.
სქოლიო
კატეგორია:ბანგლადეშის ქალაქები
იტამბე (პერნამბუკუ)
იტამბე (Itambé) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 179 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
2010 წლის მონაცემებით, მოსახლეობა 35 398 ადამიანს შეადგენდა, მოსახლეობის სიმჭიდროვე 116.13 კმ²-ზე. ფართობი 304 812 კმ²-ია.
რესურსები ინტერნეტში
კატეგორია:პერნამბუკუს შტატის მუნიციპალიტეტები
პუინაუის რაიონი
პუინაუის რაიონი (Distrito de Puinahua) — რაიონი პერუში, ლორეტოს რეგიონის რეკენის პროვინციაში. მდებარეობს ზღვის დონიდან 118 მეტრზე. 2007 წლის მონაცემებით, მოსახლეობა 5 857 ადამიანს შეადგენდა, სიმჭიდროვე 0.98 ადამიანი კმ²-ზე. ფართობი 5 946 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:რეკენის პროვინციის რაიონები
დოროგინო (უფის რაიონი)
დოროგინო (Дорогино; Дорогино) — სოფელი რუსეთში, ბაშკირეთში, უფის რაიონში. მიეკუთვნება კირილოვის სოფსაბჭოს. 2010 წლის მოსახლეობის აღწერის მიხედვით სოფელში ცხოვრობდა 225 ადამიანი.
სქოლიო
კატეგორია:უფის რაიონის სოფლები
კარბოეიროს მონასტერი
მინი|ხედი სამხრეთიდან სან ლორენცო დე კარბოეიროს მონასტერი — გალისიაში (ესპანეთი) არსებული რომანულიდან გოტიკურ გარდამავალი სტილის მქონე არქიტექტურის ნიმუში. მონასტერი ეკუთვნის ბენედიქტიანელთა ორდენს და ის დაარსებულია X საუკუნეში.
რესურსები ინტერნეტში
კატეგორია:ესპანეთის ეკლესიები
ლუსელ რამოსი
ლუსელ რამოსი (Luisel Ramos; დ. 12 აპრილი, 1984 — გ. 2 აგვისტო, 2006) — ურუგვაელი მოდელი.
2006 წლის 2 აგვისტოს, ლუსელ რამოსი, 22 წლის ასაკში გულის უკმარისობით გარდაიცვალა, 2007 წლის 13 თებერვალს, 18 წლის ასაკში გარდაიცვალა მისი და ელიანა. დები დაკრძალულია მონტევიდეოს სასაფლაოზე.
სქოლიო
კატეგორია:დაბადებული 12 აპრილი კატეგორია:დაბადებული 1984 კატეგორია:გარდაცვლილი 2 აგვისტო კატეგორია:გარდაცვლილი 2006 კატეგორია:ურუგვაელი მოდელები
ვენის ღია ჩემპიონატი სნუკერში
Vienna Snooker Open — სნუკერის პროფესიონალურ-სამოყვარული ტურნირი. ტარდება ავსტრიაში, ვენაში. ტურნირი დაარსდა 2010 წელს. ერთი წლის გამოტოვებით იგი 2012 წელს განახლდა. 2014 წელს ღონისძიებამ მაისიდან ივლისში გადაინაცვლა. მიმდინარე ჩემპიონატია მარკ კინგი.
აზერბაიჯანი ევროვიზიის სიმღერის კონკურსზე (2010)
აზერბაიჯანი 2010 წლის ევროვიზიის სიმღერის კონკურსზე 17 წლის საფურა ალიზადემ წარადგინა, რომელიც მთელი ქვეყნის მასშტაბით ჩატარებული ღია ქასთინგის მეშვეობით შეირჩა. აზერბაიჯანის საზოგადოებრივმა მაუწყებელმა სიმღერა „Drip Drop“ 18 მარტს შეარჩია. ფინალი 2010 წლის 2 მარტს გაიმართა და აზერბაიჯანმა მეხუთე ადგილი დაიკავა.
ცეცხლის მიწა 2010
2009 წლის ევროვიზიის სიმღერის კონკურსის დასრულებიდან მალევე აზერბაიჯანის საზოგადოებრივმა მაუწყებელმა გაავრცელა ინფორმაცია, რომ ქვეყანა შემდეგ წელს გასამართ კონკურსზეც მიიღებდა მონაწილეობას. 2010 წლის ევროვიზიის სიმღერის კონკურსისთვის აზერბაიჯანის წარმომადგენლისა და სიმღერის შესრჩევად ორი შესარჩევი ეტაპი ჩატარდა. შერჩევის პირველი ეტაპი განკუთვნილი იყო კონკურსით დაინტერესებული შემსრულებლებისთვის. მონაწილეობის მიღების მსურველ შემსრულებლებს შერჩევის პროცედურისთვის იმ კომპოზიციების კარაოკე ვერსია უნდა გაეგზავნათ, რომლის შესრულებასაც აპირებდნენ. კონკურსის მონაწილეების შერჩევისას გარდა სიმღერისა, შემსრულებელთა ცეკვის, სამსახიობო და უცხო ენების შესაძლებლობებიც გაითვალისწინეს. შემსრულებლებს ნებისმიერი კომპოზიტორისა და ნებისმიერ ენაზე შესრულებული კომპოზიციის შესრულების უფლება ჰქონდათ.
2009 წლის 8 ივლისისთვის 2010 წლის ევროვიზიის სიმღერის კონკურსზე აზერბაიჯანის წარმოდგენის სურვილი 20-მდე კანდიდატმა გამოთქვა. მათ შორის იყო მუსიკალურ ტალანტ-შოუს Yeni Ulduz-ის ბოლო სეზონის გამარჯვებული, საფურა ალიზადეც და სხვა მუსიკალური შეჯიბრებების ახალგაზრდა მონაწილეები: აზად შაბანოვი, ჩინგიზ მუსტაფაევი და ჰუსეინ აბდულაევი.
საბოლოოდ 30 კანდიდატიდან აზერბაიჯანის საზოგადოებრივმა მაუწყებელმა ექვსი მონაწილე შეარჩია. ნახევარფინალი 2010 წლის 2 თებერვალს გაიმართა ბაქოში. სამმა მონაწილემ ფინალში გამოსვლის უფლება მოიპოვა. ფინალისტებმა 3-3 კომპოზიცია შეასრულეს და გამარჯვებულიც ჟიურიმ აარჩია. აზერბაიჯანის საზოგადოებრივმა მაუწყებელმა შეჯიბრისთვის შერჩეული 6 სიმღერა 2010 წლის 30 იანვარს გამოაცხადა. ექვსივე სიმღერა ინგლისურ ენაზე იყო.
ნახევარფინალი
ნახევარფინალი 2010 წლის 2 თებერვალს ბაქოში ჩატარდა, სადაც ექვსმა შერჩეულმა კონკურსანტმა მიიღო მონაწილეობა. ფინალში ასპარეზობის უფლება სამმა კონკურსანტმა: მარიამ შაბანოვამ, საფურა ალიზადემ და Milk & Kisses-მ მოიპოვა. კონკურსანტებს ნახევარფინალში შესრულებული კომპოზიციები ფინალისთვის უნდა ჩაენაცვლებინათ.
კონკურსი წინა წლის ევროვიზიის სიმღერის კონკურსზე აზერბაიჯანის წარმომადგენლის, აისელ თეიმურზადეს გამოსვლით დაიწყო, რომელმაც არაშთან ერთად 2009 წლის კონკურსზე მესამე ადგილი დაიკავა. შემდეგ 2004 წლის ევროვიზიის სიმღერის კონკურსის გამარჯვებულმა რუსლანამ რამდენიმე კომპოზიცია შეასრულა: „Dance with the Wolves“, „The Girl That Rules“, „The Same Star“ და ევროვიზიაზე გამარჯვბეული სიმღერა „Wild Dances“. მონაწილეთა წარმოდგენების შემდეგ 2009 წლის ევროვიზიის სიმღერის კონკურსის გამარჯვებულმა ალექსანდრ რიბაკმა რამდენიმე ჰიტი შეასრულა, მათ შორის „Can't Take My Eyes off You"-ის ქავერ ვერსია და ევროვიზიის გამარჯვებული სიმღერის „Fairytale“ რუსულ-ინგლისურენოვანი ვერსიაც.
ფინალი
ფინალი ბაქოში 2010 წლის 2 მარტს გაიმართა. 2010 წლის ევროვიზიის სიმღერის კონკურსზე საქართველოს წარმომადგენელი სოფო ნიჟარაძე და წინა წლის აზერბაიჯანის წარმომადგენელი აისელ თეიმურზადე ფინალის სპეციალური სტუმრები იყვნენ. სოფო ნიჟარაძემ აზერბაიჯანის პუბლიკისთვის სიმღერა „Shine“ შეასრულა. სამმა ფინალისტმა 3-3 სიმღერა შეასრულა, რომელიც შვიდი წევრისგან შემდგარმა ჟიურიმ შეაფასა. ჟიურის გადაწყვეტილებით, 2010 წლის ევროვიზიის სიმღერის კონკურსზე აზერბაიჯანის წარმომადგენლად საფურა ალიზადე შეირჩა. 2010 წლის 18 მარტისთვის აზერბაიჯანის საზოგადოებრივმა ტელევიზიამ საკონკურსო სიმღერად სტეფან იორნისა და სანრა ბიურმანის სიმღერა „Drip Drop“ შეარჩია.
იხილეთ ასევე
აზერბაიჯანი ევროვიზიის სიმღერის კონკურსზე
ევროვიზიის სიმღერის კონკურსი 2010
სქოლიო
კატეგორია:ქვეყნები ევროვიზიის სიმღერის კონკურსზე (2010) კატეგორია:2010 წელი აზერბაიჯანში კატეგორია:აზერბაიჯანი ევროვიზიის სიმღერის კონკურსზე
ჩაის ბუჩქის გასხვლა
ჩაის ბუჩქის გასხვლა — აგროტექნიკური ღონისძიება, რომლის მიზანია უზრუნველყოს ბუჩქის ნახევრადოვალური ფორმა, ოპტიმალური სიმაღლე და სიგანე, ვეგეტატიური ცხოველმოქმედების გაძლიერება, გენერაციული მოქმედების შემცირება, მზარდი ნაზი დუყების რაოდენობის გადიდება, ყრუ დუყების შემცირება და მცენარის ინტენსიური ზრდა. პირველი გასხვლა ტარდება დაბუჩქების მიზნით 12-15 სმ-ზე, მეორე გასხვლა — მომდევნო წელს 40-45 სმ-ზე, მესამე გასხვლით კი მთავრდება ბუჩქის ფორმირება და იწყება ფოთლის კრეფა. გასხვლის ძირითადი სახეა შპალერული გასხვლა, რომლის შედეგად ბუჩქის ნეკებზე რჩება 1-2 ფოთოლი უბის კვირტიანად და ბუჩქს ეძლევა ნახევრად ოვალური ფორმა. გასხვლა ხდება მანქანებით ან შპალერული სასხლავი მაკრატლით. ფოთლის საკრეფად შემოსვლის რეგულირების მიზნით პლანტაციის გარკვეულ ფართობზე ტარდება მსუბუქი გასხვლა. მსუბუქად გასხვლისას მოუმწიფებელ მწვანე ყლორტებს აჭრიან წვერებს იმ ვარაუდით, რომ ბუჩქის ზედაპირი მოსწორდეს. მსუბუქი მოსწორებითი გასხვლა ხელს უწყობს ბუჩქის ადრეულ ვეგეტაციას, რის გამოც ფოთოლი 12 დღით ადრე შეიძლება მოიკრიფოს.
შპალერული და მსუბუქი გასხვლის შემდეგ ტარდება უფრო ღრმა გასხვლა (ბუჩქის ზედა დამუხვლის ქვემოთ 45-50 სმ-ზე); ეს უფრო მიზანშეწონილია მაშინ, როცა ვარჯი ბერდება და ფესვის ყელთან ამონაყრები შეინიშნება. მძიმე გასხვლა ხდება 10-15 სმ-ზე. ჩაის ბუჩქის გასხვლის საუკეთესო ვადაა ადრე გაზაფხული (მარტ-აპრილი), ნახევრად მძიმე და მძიმე გასხვლისას კი — ზამთარი.
ოგე ბორი
ოგე ნილს ბორი (Aage Niels Bohr; დ. 7 ივნისი, 1922 ― გ. 8 სექტემბერი, 2009) ― დანიელი ფიზიკოსი რომელიც იყო 1975 წლის ნობელის პრემიის ლაურეატი ფიზიკის დარგში ბენ მოტელსონთან და ჯეიმზ რეინვოთერთან ერთად. მას შემდეგ, რაც ოგე ბორი გახდა ნობელის პრემიის ლაურეატი, ოგე და მამამისი, ნილს ბორი მოხვდნენ იმ ექვს მამა-შვილს შორის რომლებსაც მოპოვებული აქვთ ნობელის ჯილდო.
ჩაის ბუჩქის გასხვლა
ლიტერატურა
კატეგორია:მეჩაიეობა კატეგორია:აგროტექნიკური ღონისძიებები
ოგე ბორი
ადრეული ცხოვრება
ბორმა სწავლა განაგრძო სორტედამის გიმნაზიაში (კოპენჰაგენი). 1940 წლის აპრილში იგი შევიდა კოპენჰაგენის უნივერსიტეტში, სადაც მან დაიწყო ფიზიკის შესწავლა. ბორი ეხმარებოდა მამას ეპისტემოლოგიის და ფიზიკის შესახებ სტატიების წერაში. 1943 წლის სექტემბერში ოჯახმა გაიგო, რომ ნაცისტებმა ისინი ებრაელებად მიიჩნეს, რადგან ოგეს ბებია ელენ ადლერ ბორი ებრაელი იყო. ამის საფუძველზე მოხდა ბორის ოჯახის დაპატიმრება. დანიის მიერ გერმანიისადმი გაწერული წინააღმდეგობა დაეხმარა ოჯახს რათა ზღვის გავლით გაქცეულიყვნენ შვედეთში. ოგე შვედეთში ჩავიდა 1943 წელს, ხოლო შემდეგ გაფრინდა ბრიტანეთში „The Mosquitoes-ით“ (შეუიარაღებელი მაღალსიჩქარიანი ბომბდამშენი, რომლის საშუალებითაც გადაჰქონდათ ან გადაჰყავდათ პატარა ღირებული ნივთები ან მნიშვნელოვანი პიროვნებები). მაღალი სიჩქარის და მაღალ სიმაღლეზე ფრენის საშუალებით მათ გადაკვეთეს გერმანიის მიერ ოკუპირებული ნორვეგია და თავიდან აიცილეს გერმანელი მებრძოლები.
ლონდონში ჩასვლის შემდეგ ოგე შეუერთდა მამამისს, რომელმაც ბრიტანეთში ბრიტანეთში ჩასვლა რამდენიმე კვირით ადრე მოახერხა. ლონდონში ოგე ბორი ოფიციალურად გახდა უმცროსი მკვლევარი სამეცნიერო და სამრეწველო კვლევის დეპარტამენტში, თუმცა მას არ შეუწყვეტია მამასთან ერთად მუშაობა. ორივე მათგანი მუშაობდა „Tube Alloys-ზე“ (ბრიტანული ატომური ბომბის პროექტი). 1943 წლის 30 დეკემბერს გააკეთეს რამდენიმე ვიზიტი აშშ-ში, სადაც ოგეს მამა იყო მანჰეტენის პროექტში კონსულტანტი. მამის სახელის დიდების გამო ორივეს მოუწია სახელის შეცვლა, ბორი გახდა ჯეიმზ ბეიკერი ხოლო მისი მამა ნიკოლას ბეიკერი.
კარიერა
1945 წლის აგვისტოში, მეორე მსოფლიო ომის დასრულების შემდეგ იგი დაბრუნდა დანიაში და განაგრძო სწავლა უნივერსიტეტში, რომელიც 1946 წელს მაგისტრის ხარისხით დაამთავრა. 1948 წლის დასაწყისში ოგე გახდა შემეცნებითი კვლევის ინსტიტუტის წევრი ნიუ-ჯერსიში. 1956 წელს ბორი გახდა კოპენჰაგენის უნივერსიტეტის პროფესორი. ოგე ბორი ასევე იყო სკანდინავიური თეორიული ფიზიკის ინსტიტუტის წევრი, ხოლო 1975-1981 წლებში იყო ამავე დაწესებულების დირექტორი.
მისი ცოლი მარიეტა გარდაიცვალა 1978 წლის 2 ოქტომბერს. 1981 წელს იგი დაქორწინდა ბენტე შარფ მაიერზე. მისი შვილი, ტომას ბორი არის დანიის ტექნიკური უნივერსიტეტის ფიზიკის პროფესორი.
ოგე ბორი გარდაიცვალა კოპენჰაგენში 2009 წლის 9 სექტემბერს.
სქოლიო
კატეგორია:დანიელი ფიზიკოსები კატეგორია:ნობელის პრემიის ლაურეატები ანბანის მიხედვით
ტომას ჰუდი
ტომას ჰუდი (Thomas Hood, დ. 23 მაისი, 1799, ლონდონი — გ. 3 მაისი, 1845, იქვე) — ინგლისელი პოეტი.
დიდი პოპულარობა მოიპოვა მისმა იუმორისტულმა ლექსებმა „ახირებანი და უცნაურობანი“ (1826-1827), რომელთაც თავისავე კარიკატურებს ურთავდა. 1843-1845 წლების ნაწარმოებებში ასახავდა ინგლისელ პროლეტართა ცხოვრებას. დიდი წარმატება ჰქონდა, განსაკუთრებით ჩარტისტებს შორის, მის ლექსს „სიმღერა პერანგზე“ (1843). 1844-1845 წლებში გამოსცემდა „ჰუდის ჟურნალს“ (Hood's Magazine); სოციალურ უსამართლობას უძღვნა ლექსები „ოხვრათა ხიდი“, „ლედის სიზმარი“, „მუშის სიმღერა“ (1844).
სქოლიო
კატეგორია:ინგლისელი პოეტები კატეგორია:დაბადებული 1799 კატეგორია:გარდაცვლილი 1845
უილიამ გოლდინგი
სერ უილიამ ჯერალდ გოლდინგი (William Gerald Golding; დ. 19 სექტემბერი, 1911 — გ. 19 ივნისი, 1993) — 1980 წლის ბუკერისა და 1983 წლის ნობელის პრემიის ლაურეატი, ბრიტანელი მწერალი. XX საუკუნის ერთ-ერთი ცნობილი ლიტერატორი.
უილიამ გოლდინგი დაიბადა 1911 წელს კორნუოლში .დაამთავრა მარლბოროუს სკოლა, რის შემდეგაც ჩაირიცხა ბრასენოსის კოლეჯში (ოქსფორდი). ცხოვრების განმავლობაში ბევრი სპეციალობით იყო დაკავებული. ის იყო სკოლის მასწავლებელი, ლექტორი, მეზღვაური, მუსიკოსი, მწერალი, მსახიობი. ბავშვობიდან უნდოდა გამხდარიყო მეცნიერი, თუმცა მოგვიანებით აზრი შეიცვალა. ოქსფორდში სწავლისას უილიამი ინგლისურ ლიტერატურას გაეცნო. 1935 წელს დაიბეჭდა მისი პოემების კრებული.